CELEX: 32019D1895
Language: ro
Date: 2019-11-07 00:00:00
Title: Decizia de punere în aplicare (UE) 2019/1895 a Comisiei din 7 noiembrie 2019 de recunoaștere a mai multor insule din Portugalia ca fiind indemne de varrooză și de modificare a anexei la Decizia de punere în aplicare 2013/503/UE [notificată cu numărul C(2019) 7905] (Text cu relevanță pentru SEE)

12.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 291/54
               
            
         DECIZIA DE PUNERE ÎN APLICARE (UE) 2019/1895 A COMISIEI
         din 7 noiembrie 2019
         de recunoaștere a mai multor insule din Portugalia ca fiind indemne de varrooză și de modificare a anexei la Decizia de punere în aplicare 2013/503/UE
         [notificată cu numărul C(2019) 7905]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 15 alineatul (2),
         întrucât:
         
                     (1)
                  
                  
                     Articolul 15 din Directiva 92/65/CEE prevede că atunci când un stat membru consideră că teritoriul său sau o parte a teritoriului său este indemn(ă) de una dintre bolile enumerate în anexa B la directiva menționată, el trebuie să prezinte Comisiei documentația adecvată pe baza căreia urmează să se adopte o decizie prin care se recunoaște că statul membru sau o parte a teritoriului său este indemn(ă) și se stabilesc garanțiile comerciale suplimentare care pot fi solicitate.
                  
               
                     (2)
                  
                  
                     Varrooza la albine este enumerată în fosta sa denumire de „varooză” în anexa B la Directiva 92/65/CEE, iar Decizia de punere în aplicare 2013/503/UE a Comisiei (2) a recunoscut deja că mai multe teritorii din statele membre sunt indemne de această boală. Teritoriile respective sunt enumerate în anexa la Decizia de punere în aplicare 2013/503/UE împreună cu garanțiile comerciale suplimentare.
                  
               
                     (3)
                  
                  
                     Portugalia a solicitat Comisiei să recunoască insulele Corvo, Graciosa, São Jorge, Santa Maria, São Miguel și Terceira din arhipelagul Azore ca fiind indemne de varrooză, a solicitat stabilirea de garanții comerciale suplimentare corespunzătoare celor care sunt puse în aplicare la nivel național și a prezentat documentația detaliată adecvată stabilită la articolul 15 alineatul (1) din Directiva 92/65/CEE pentru a-și susține cererea.
                  
               
                     (4)
                  
                  
                     Ținând seama de documentația detaliată prezentată de Portugalia, insulele Corvo, Graciosa, São Jorge, Santa Maria, São Miguel și Terceira ar trebui să fie considerate teritorii ale Portugaliei indemne de varrooză și enumerate în anexa la Decizia de punere în aplicare 2013/503/UE împreună cu garanțiile comerciale suplimentare.
                  
               
                     (5)
                  
                  
                     Prin urmare, Decizia de punere în aplicare 2013/503/UE ar trebui modificată în consecință.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Următoarea rubrică se introduce în tabelul prezentat în anexa la Decizia de punere în aplicare 2013/503/UE între rubrica pentru Finlanda și rubrica pentru Regatul Unit din tabelul respectiv:
            
                        PT
                     
                     
                        Portugalia
                     
                     
                        Insula Corvo
                     
                     
                        PT01300
                        FLORES (SANTA CRUZ)
                     
                     
                        Albine (Apis mellifera) în orice stadiu al ciclului lor de viață, inclusiv roiuri, mătci, colonii, precum și stupi și rame uzateAZ
                     
                  
                        Insula Graciosa
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Insula São Jorge
                     
                     
                        PT02700
                        SAO JORGE (VELAS)
                     
                  
                        Insula Santa Maria
                     
                     
                        PT02500
                        SANTA MARIA (VILA DO PORTO)
                     
                  
                        Insula São Miguel
                     
                     
                        PT02600
                        SAO MIGUEL (PONTA DELGADA)
                     
                  
                        Insula Terceira
                     
                     
                        PT02800
                        TERCEIRA (ANGRA DO HEROISMO)
                     
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 7 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 268, 14.9.1992, p. 54.
         
            (2)  Decizia de punere în aplicare 2013/503/UE a Comisiei din 11 octombrie 2013 de recunoaștere a unor părți ale Uniunii ca fiind indemne de varrooză la albine și de stabilire a garanțiilor suplimentare solicitate în cadrul schimburilor comerciale din interiorul Uniunii și a importurilor pentru a proteja statutul indemn de varrooză al acestora (JO L 273, 15.10.2013, p. 38).